هي قصة مؤلمة وحقيقية ترويها “لكود” فتاة في عمر الزهور تقيم حاليا بالديار الهولاندية ، وسيمة . ق ابنة بني ملال تزوجت بشاب هولاندي يحمل الجنسية المغربية بوساطة من عائلتها التي تقيم بهولاندا ورحلت معه الى هناك السنة الماضية لكن سرعان ما اكتشفت في الزوج الذي كانت تأمل أن تقضي معه باقي أيام حياتها أشياء لا تطاق ، فالزوج مدمن مخدرات يطالبها بالأموال باعتباره هو من كان سببا في عملها بهولاندا ، وحتى الحياة الزوجية الطبيعية أصبحت مستحيلة معه تروي وسيمة “لكود” فقد وصل به ادمانه الى حد السب والشتم وتعداه الى ضربها واصابتها بجروح وكدمات . وسيمة تحكي “لكود” قررت ان أتوجه الى الشرطة بعد أن حاولت مرارا مع عائلة زوجي وعائلتي بهولاندا حل المشكل وديا ، إلا أنني أتفاجأ بأنهم خدلوني ، وهذا ما دفعني بالتوجه الى قسم الشرطة على متن دراجتي الهوائية ، كانت ثقتي كبيرة في الدولة الهولاندية أن لا تخدلني كما خدلوني ذوي القربى من أبناء جنسي المغاربة تقول وسيمة “لكود” :”مانكدبش عليكم كنت مخلوعة بزاف لا يصيفتوني البوليس الهولانديين للمغرب وخصوصا وان سمعت بلي عائلتي فالمغرب حتى هما قرروا باش ما يدخلونيش لدار الى رجعت ، على اي انا مشيت للشرطة وحكيت ليهم المعاناة ديالي مع راجلي وكيفاش ضربني ، البوليس تهلاو فيا وقالو ليا ماتخافيش، وجات مشرفة اجتماعية هولاندية وازراتني وداوني لواحد الجمعية بعيدا عن البلدة اللي فيها راجلي ، حيك قالو ليا حنا غانباعدوك عليه من اجل سلامتك ، فالوقت اللي هادوك اللي جابوني قلزو ليا .” وتضيف وسيمة “لكود” : “عرفتو دوك الهولانديين راهم ملائكة لانهم داكشي اللي دارو معايا والديا كون كانو حيين وما يديروهش معايا ، داوني لجمعية وعطاوني بيت فيه طواليت وناموسية ودوش ، واش عرفتو راه هولاندية هي اللي كاتسخر عليا وتجيب ليا الفطور والغدا والعشا في وقته ، هاديك الهولاندية ما عمرني نسا خيرها حيت كانت كاتغسل ليا ودوش ليا لانني كنت دايرة عملية جراحية وما سول فيا تاحد من خوتنا المغاربة وخوتنا الهولانديين الله يجازيهم بخير هما اللي كانومقابليني ومداوييني، لدرجة كانت الهولاندية وصاحبتها كايدخلوني لطواليط وكايبقاو واقفين على راسي ، فالوقت اللي تاحد من خوتي المغاربة ما قرب ليا اللهم شي بعضين ما خصنيش نقول سميتهوم باش ما نخسرهومش معاهم حيت الى عرفوهم خوتي المغاربة غادي يدورو فيهم .” وتروي وسيمة “لكود” : ” شفتو كاع هادشي اللي قلت ليكم راه والو اجيو تسمعو اش دارو الهولانديين الملائكة معايا ، راهم قالو ليا ما تبقايش فديك الجمعية وراهم عطاوني دار فيها بيت وطواليت وماريو وبيرو وطبلة ديال لماكلة وبالكون وتلفزة واعرة هادشي كامل اللي دارو معايا كيف ماقالت المشرفة ديالي باش نحس بالكرامة الانسانية ديالي في بلاد هولاندا ونزيدكوم راه البلدية ديال هولاندا هي اللي كاتصرف عليا وقالو ليا ماتخدميش حنا نقابلوك حيك نتي مريضة نفسانيا وراه سمعو من المشرفة ديالي بلي خاصني ماناكل وصيفتات ليا البلدية 200 اورو قالو ليا قضي بها والى خاصك غادي نتصرفو وهاد 200 اورو غادي نرجعها على 5 سنين وبدون فوائد وحتى نهار نخدم ، ونهار مشيت نجيب بيكالا ديالي من عند الشرطة اللي في مدينة راجلي قالو ليا ما تمشيش بوحدك ، مشات معايا مشرفة اجتماعية ولقينا البوليس كايتسناونا في محطة القطار ومشا معانا حتى رجعو ليا بيكالا وعاد وصلنا للقطار وما مشى داك البوليسي حتى زاد القطار ، وهداك البوليسي راه مغربي على فكرة دار هادشيل انه في الانسانية ديال الهولانديين .” تختم وسيمة “لكود” : “انا القصة ديالي مؤلمة وطويلة بزاف عاودتها “لكود” اللي الوحيد اللي تانشوف فيه ماشي بحال خوتنا المغاربة لحقاش كايعطي فرصة لمثل الحالات ديالي تعبر بحال سقراط ومسعودة وما كرهتش نكتب حتا انا بحالهوم ونقول الحقيقة ديال عنصرية شي مغاربة وملائكية الهولانديين.” 
قصة اغرب من الخيال وقعت لمغربية حاصلة في هولندا : هكذا عاملتني عائلتي و زوجي المغاربة و هكذا انقذتني الحكومة الهولندية